Remote Desktop Connection käsiraamat

# Remote Desktop Connection käsiraamat

Brad Hards `<bradh@frogmouth.net>`

Urs Wolfer `<uwolfer @ kde.org>`

Tõlge eesti keelde: Marek Laane
Versioon KDE
4.11 (2013-06-19)

Autoriõigus © 2003, 2008

Autoriõiguse märge

Remote Desktop Connection on klientrakendus, mis võimaldab vaadata või isegi kontrollida töölauaseanssi mõnel muul masinal, kus töötab ühilduv server. Toetatud on nii VNC kui ka RDP.

Peatükk 1. Sissejuhatus
Sissejuhatus

# Peatükk 1. Sissejuhatus

Remote Desktop Connection on klientrakendus, mis võimaldab vaadata või isegi kontrollida töölauaseanssi mõnel muul masinal, kus töötab ühilduv server.

Reeglina kasutatakse Remote Desktop Connection-d koos KDE VNC serveriga, mis kannab nimetust Desktop Sharing, sest see sobib väga hästi kokku Remote Desktop Connection pakutavate võimalustega.

Kui soovid käivitada Remote Desktop Connection Konsoleist, on vajalik käsk `krdc`.

Palun anna kõigist probleemidest või soovidest teada KDE postiloendites või teata veast aadressil http://bugs.kde.org.

Peatükk 2. Kaugekraani puhvri (Remote Frame Buffer, RFB) protokoll
Kaugekraani puhvri (Remote Frame Buffer, RFB) protokoll

# Peatükk 2. Kaugekraani puhvri (Remote Frame Buffer, RFB) protokoll

See peatükk kirjeldab lühidalt kaugekraani puhvri protokolli, mida kasutabRemote Desktop Connection ja muud ühilduvad süsteemid. Kui sa oled selle protokolliga juba sina peal, võid peatüki vahele jätta.

Kaugekraani puhvri protokolli teostav pealiskihisüsteem kannab nimetust “virtuaalne võrguarvuti” (Virtual Network Computer) ehk sagedamini lühendina VNC.

Kaugekraani puhver (ehk lühendatult RFB) on lihtne protokoll graafilise kasutajaliidese kaugkontrolliks. See töötab ekraanipuhvri tasandil, mis enam-vähem tähendabki seda, mida arvuti ekraanil näha saab, nii et seda on võimalik rakendada kõigi akendesüsteemide juures (sealhulgas X11, Mac® OS ja Microsoft® Windows®). RFB rakendused on olemas paljudele platvormidele ning suurelt jaolt on nad vaba tarkvara.

Kaugekraani puhvri protokollis nimetatakse rakendust, mis töötab masinas, mille taga istub kasutaja (ja millega on ühendatud kuvar, klaviatuur ning osutusseade), kliendiks. Rakendust aga, mis töötab masinas, kus asub ekraanipuhver (kus töötab aknasüstee ning rakendused, mida kasutaja eemalt juhib), nimetatakse serveriks. Remote Desktop Connection on KDE kaugekraani puhvri protokolli klient. Desktop Sharing on KDE kaugekraani puhvri protokolli server.

Ekraanipuhvri liigutamine võrgus on päris mahukas tegevus, mistõttu RFB töötab paremini suure läbilaskevõime korral, eriti näiteks kohtvõrkudes. Siiski on võimalik Remote Desktop Connection kasutamine ka üle interneti, kuid vaevalt on sel juhul põhjust oodata sama häid tulemusi.

Peatükk 3. Remote Desktop Connection kasutamine
Remote Desktop Connection kasutamine

# Peatükk 3. Remote Desktop Connection kasutamine

Remote Desktop Connection kasutamine on äärmiselt lihtne: selle kasutajaliides on väga selge ja üheseltmõistetav, nagu näha järgneval pildil.

## Remote Desktop Connection ühendumine ühilduvate serveritega

Remote Desktop Connection kui klient vajab korralikuks kasutamiseks ühilduvat serverit. Nendega saab ühenduda mitmel moel:

- Sisestades serveri nime (või IP-aadressi) otse väljale Ühendumine.

- Kasutades saadud kutset. Kutseid tarvitab näiteks Desktop Sharing ning neid võib saada ka e-postiga.

Vaatame lähemalt kõiki kolme võimalust.

### Serveri nime määramine

Kui tead serveri nime (või IP-aadressi), millega soovid ühendust võtta, võib selle sisestada otse väljale Ühendumine.

Kui soovid näiteks võtta ühendust masinaga, mille nimi on megan ja kus VNC server töötab kuval 1 (5901), võib sisestada `megan:1` või `megan 5901` ja valida protokolliks vnc.

Kui kasutad samal masinal RDP serverit, võib sisestada `megan` ja valida protokolliks rdp. RDP puhul ei ole vaja määrata kuva numbrit. Kui RDP server ei tööta vaikimisi pordis, tuleb ühendus määrata näiteks järgmiselt: `megan:3910`

URL tuleb kirjutada protsente kasutava süntaksiga, st @ asemel peab seisma %40, nt. `username%40ad.domain.example`

### Kutse kasutamine

Desktop Sharing server võib saata kutseid ka e-postiga (ning muulgi moel, kuid e-post on vahest kõige kasulikum võimalus). Kui saad sellise kutse meiliga, piisab lihtsalt klõpsust kirjas leiduvale viidale. See käivitab Remote Desktop Connection, kui see veel ei tööta, ning võtab ühendust kutses määratud serveriga.

Mis juhtub ühendumisel
Mis juhtub ühendumisel

## Mis juhtub ühendumisel

Märkus: enne ühendumist kontrolli, kas sihtarvuti (server) on ikka võrgus kättesaadav ja kui vaja, ka seda, kas selle tulemüür on korrektselt seadistatud või välja lülitatud.

Mil moel sa ka ühendust ei looks, küsib Remote Desktop Connection igatahes seejärel sinu seisukohta võrguühenduse kohta, nagu näha pildil:

Kiiruse juures on VNC protokolli puhul kolm võimalust:

- Kõrge kvaliteet (LAN, otseühendus), mis on vaikeväärtus. Sa saad sellisel juhul hinnata, kuidas see sobib, enne kui valida mõni kehvem kiirus, mis küll ka võrku vähem koormab.

- Keskmine kvaliteet (DSL, kaabel, kiire internet).

- Madal kvaliteet (modem, ISDN, aeglane internet).

Kui kasutad alati üht ja sama ühendust, võid eemaldada märke kastist Selle masina korral näidatakse dialoogi uuesti, misjärel edaspidi antud masina korral enam ühenduse tüübi kohta küsimusi ei esitata, seda muidugi juhul, kui ei muutu selle nimi. Kui näiteks masinal on kaks nime ja sa eemaldad sellest kastist märke, siis edaspidistel ühendustel tolle masinaga ajal, mil ta kannab sama nime, dialoogi enam ei näidata, küll aga näidatakse seda siis, kui sama masin kasutab muud nime või IP aadressi.

Vali kohane kiirus ja klõpsa jätkamiseks nupule OK.

Ühenduse olekut näeb kaardil asuva ikooni järgi.

Sõltuvalt serveri seadistustest võidakse sinu käest küsida (tegelikult peaaegu kindlasti küsitaksegi), parooli enda autentimiseks serveril. Remote Desktop Connection paroolidialoog näeb välja selline.

Remote Desktop Connection võib salvestada parooli tulevasteks ühendusteks sama masinaga. Selleks kasutatakse KDE turvalaeka KWallet abi. Kui soovid seda, märgi ära kastike Parool jäetakse meelde (KWallet).

Pärast edukat autentimist luuakse ühendus kaugmasinaga ning võid asuda Remote Desktop Connection abil kaugtöölauda uurima või ka seal tegutsema.

Kaugtöölaua ühenduse juhtimine
Kaugtöölaua ühenduse juhtimine

## Kaugtöölaua ühenduse juhtimine

Tavaliselt on kaugmasinaga ühendudes võimalik kasutada klaviatuuri ja hiirt sealse aknasüsteemi ja rakenduste juhtimiseks.

Kaugtöölauda võib näha kas täisekraanina või aknana oma ekraanil. Nende režiimide vahel saab lülitada alltoodud ikoone kasutades.

Täisekraan on tavaliselt mõttekas, kui abistad kaugmasina kasutajat, sest nii näed kõike seda, mida temagi. Aknarežiim on kasulik siis, kui töötad nii kaug- kui kohalikul masinal, näiteks uurid dokumentatsiooni kohalikul masinal ja rakendad seejärel leitud juhiseid kaugmasinal.

### Aknarežiimi kasutamine

Aknarežiimis saab ühenduse lõpetada akent sulgedes, klõpsates väljalogimisnupule.

### Täisekraanirežiimi kasutamine

Täisekraanirežiimis saab muuta tööriistariba välimust. Tööriistariba läbipaistvust saab muuta hiirerattaga.

Järjehoidjad
Järjehoidjad

## Järjehoidjad

Remote Desktop Connection pakub võimalust kasutada järjehoidjaid. Kui pead sageli ühenduma sama kaugtöölauaga, võid lisada ühenduse kirje järjehoidjate nimekirja. Seda saab teha, kui valid Järjehoidjad → Lisa järjehoidja.

### Järjehoidjate ajalugu

Remote Desktop Connection salvestab viimati avatud kaugtöölaua ühendused. Neid spetsiaalseid järjehoidjaid näeb, kui valida Järjehoidjad → Ajalugu. Loomulikult võid nimekirjast järjehoidja ka kustutada, kui sa seda enam ei vaja. Vali selleks lihtsalt kirje Kustuta järjehoidja, mida näed siis, oled hiire parema nupuga klõpsanud järjehoidjale, mida soovid kustutada.

Remote Desktop Connection seadistamine
Remote Desktop Connection seadistamine

## Remote Desktop Connection seadistamine

Valides Seadistused → KRDC seadistamine..., avaneb dialoog, kus saab muuta Remote Desktop Connection käitumist. Ilmuv dialoog näeb välja selline:

Peatükk 4. Küsimused ja vastused
Küsimused ja vastused

# Peatükk 4. Küsimused ja vastused

Seda dokumenti on võibolla juba uuendatud. Värskeima versiooni leiad aadressilt http://docs.kde.org/current/kdenetwork/.

4.1. Miks RDP toetus ei toimi?

4.1. | Miks RDP toetus ei toimi?
| RDP toetus Remote Desktop Connection-s sõltub programmist xfreerdp (FreeRDP). Kontrolli, kas see on ikka paigaldatud.

Peatükk 5. Autorid ja litsents
Autorid ja litsents

# Peatükk 5. Autorid ja litsents

Remote Desktop Connection

Remote Desktop Connection projektiga alustas Tim Jansen `(tim AT tjansen.de)`. Google'i Summer of Code 2007 projekti raames kirjutas Urs Wolfer `(uwolfer AT kde.org)` Remote Desktop Connection täiesti ümber. Google'ile kuulub tänu selle võimaldamise eest, samuti tuleb tänada selle projekti suurepärast mentorit: Brad Hards `(bradh AT frogmouth.net)`.

Dokumentatsiooni autoriõigus (c) 2003: Brad Hards `(bradh AT frogmouth.net)`Dokumentatsiooni autoriõigus (c) 2007: Urs Wolfer `(uwolfer AT kde.org)`

Tõlge eesti keelde: Marek Laane `(bald AT starman.ee)`

Käesolev dokumentatsioon on litsenseeritud vastavalt GNU Vaba Dokumentatsiooni Litsentsi tingimustele.

Käesolev programm on litsenseeritud vastavalt GNU Üldise Avaliku Litsentsi tingimustele.

Lisa A. Paigaldamine
Paigaldamine

# Lisa A. Paigaldamine

## Remote Desktop Connection hankimine

Remote Desktop Connection on osa KDE projektist http://www.kde.org/.

Remote Desktop Connection asub paketis kdenetwork KDE projekti peamises FTP saidis ftp://ftp.kde.org/pub/kde/.

Kompileerimine ja paigaldamine
Kompileerimine ja paigaldamine

## Kompileerimine ja paigaldamine

Et Remote Desktop Connection oma süsteemis kompileerida ja paigaldada, anna Remote Desktop Connection baaskataloogis järgmised käsud:

    % ./configure
    % make
    % make install

Kuna Remote Desktop Connection kasutab autoconf'i ja automake'i, ei tohiks kompileerimisel probleeme esineda. Kui neid siiski ette tuleb, anna sellest palun teada KDE meililistides.